Държавен вестник, бр. 73, 2006 г., стр. 17

Б Р О Й  73
Д Ъ Р Ж А В Е Н   В Е С Т Н И К
С Т Р .  17
МИНИСТЕРСТВО
НА ТРАНСПОРТА
НАРЕДБА № 58
от 2 август 2006 г.
за правилата за техническата експлоатация,
движението на влаковете и сигнализацията в
железопътния транспорт
Ч А С Т  П Ъ Р В А
ОБЩИ ПОЛОЖЕНИЯ
Чл. 1. С наредбата се определят:
1. основните технически и функционални
изисквания за проектиране, построяване, екс-
плоатиране и поддържане на железния път, же-
лезопътните съоръжения, устройствата на оси-
гурителната техника (ОТ), съобщителните сред-
ства и съоръженията за електроснабдяване и
електрозахранване;
2. изискванията към подвижния железопъ-
тен състав (ПЖПС) за достъп до железопътна-
та инфраструктура;
3. подаваните сигнали в железопътния
транспорт;
4. общите правила за движение на влако-
вете, маневрената работа и безопасността на
превозите.
Чл. 2. Тази наредба се отнася за управителя
на железопътна инфраструктура, превозвачи-
те, собствениците на подвижен железопътен
състав и лицата извършващи строителна, ре-
монтна или друга дейност по железопътната
инфраструктура.
Чл. 3. Промишлените и други предприятия
със собствен железопътен транспорт с прием-
но-предавателна дейност осъществяват дейност-
та си съгласно тази наредба и инструкции, при-
ети от съответния ръководител, съгласувани с
Изпълнителна агенция “Железопътна админист-
рация” (ИА “ЖА”).
Чл. 4. (1) Статутът и наименованието на
експлоатационните пунктове, както и редът за
ползването на техническите средства в тях се
определят от управителя на железопътната
инфраструктура.
(2) Редът и организацията на работата, уста-
новени в експлоатационните пунктове, са за-
дължителни за всички ползватели (превозва-
чи, товародатели, пътници и предприятия, из-
вършващи строителни и/или ремонтни работи,
и др.) на железопътната инфраструктура.
Чл. 5. Техническите и функционални изиск-
вания към железопътната инфраструктура и
подвижният железопътен състав следва да съот-
ветстват и на изискванията за достъп на трудно-
подвижни лица, възрастни хора, деца и други,
изпитващи затруднения при използването им.
Чл. 6. Дейности, извършвани в зоната на
ограничителната строителна линия и в зоната
на отчуждение на железопътната инфраструк-
тура, се съгласуват по реда, установен с тази
наредба.
Чл. 7. (1) Управителят на железопътната
инфраструктура управлява влаковата дейност
и определя правилата за техническа експлоата-
ция на железопътната инфраструктура, за дви-
жение на влаковете и маневрената работа.
(2) Правилата по ал. 1 са в съответствие с
техническите спецификации за оперативна съв-
местимост (ТСОС)—приложения към Наред-
ба № 57 за съществените изисквания към же-
лезопътната инфраструктура и подвижния със-
тав за осигуряване на необходимите парамет-
ри на взаимодействие, оперативност и съвмес-
тимост с трансевропейската железопътна сис-
тема (обн., ДВ, бр. 55 от 2004 г.; попр., бр. 60
от 2004 г.; изм., бр. 91 от 2005 г.; изм. и доп.,
бр. 55 от 2006 г.).
(3) Железопътните превозвачи организират
своята дейност при достъпа и използването на
железопътната инфраструктура, спазвайки изис-
кванията на тази наредба и правилата по ал. 1.
Чл. 8. Прегледите на железните пътища,
съоръженията и устройствата, габарита, види-
мостта на сигналите, ПЖПС и други се извърш-
ват по ред, определен в инструкции, издадени
от управителя на железопътната инфраструк-
тура и превозвачите.
Чл. 9. Контролните органи проверяват със-
тоянието на съоръженията, устройствата и сис-
темите и съответствието им с изискванията по
тази наредба в присъствието на дежурния ра-
ботник, който отговаря за тях.
Чл. 10. (1) Дейностите, свързани с безопас-
ността на превозите, се извършват от лица,
притежаващи свидетелство за заемане на длъж-
ност и удостоверение за положен изпит, изда-
дени по реда на Наредба № 56 за изискванията,
условията и реда за обучение на кандидатите за
придобиване или признаване на правоспособ-
ност за длъжностите от железопътния транс-
порт и реда за провеждане на изпитите на лица-
та от персонала, отговорен за безопасността на
превозите (обн., ДВ, бр. 20 от 2003 г.; попр., бр. 59
от 2003 г.; изм., бр. 94 от 2005 г.).
(2) За изпълнение на дейностите по ал. 1 се
назначават лица на възраст над 18 години, при-
тежаващи необходимата квалификация и доку-
мент за правоспособност, когато се изисква.
Чл. 11. (1) Лицата, назначени на работа, свър-
зана с безопасността на превозите, са длъжни
да положат успешно изпит при условията и реда
на Наредба № 56 и да притежават свидетелство
за заемане на длъжност при условията на съща-
та наредба.
(2) Управителят на железопътна инфраст-
руктура и превозвачите представят в ИА “ЖА”
списъци с наименованията на длъжностите и
съответните дейности, изпълнявани от лицата,
назначени на тези длъжности.
(3) В списъците се посочват наименование-
то на длъжностите, за заемането на които се
полага изпитът по ал. 1, необходимата профе-
сионална квалификация и правоспособност, ако
е необходима такава.